તેઓએ ઉમેર્યું હતું કે, ચૂંટણી આવવાની હોય ત્યારે કોંગ્રેસને હૈયે પ્રજાહિતની હેલી વરસવા માંડે છે, પરંતુ કોંગ્રેસના માયાવી મૃગજળ જેવી મતની રાજનીતિને ગુજરાતના મતદારો સમજે છે. સરકારની કામગીરીમાં વિક્ષેપ ઊભો કરવો, વિરોધ કરવો એ કોંગ્રેસની પરંપરા રહી છે. જ્યાં જ્યાં સફળતાનો યશ લેવાનો થાય ત્યારે અમારો વાલી-વારસ છે તેમ કહી ગૌરવ લેવાનો પ્રયત્ન કરે છે, પરંતુ તેમની સરકારે કરેલા ભ્રષ્ટાચારના ભોરિંગો બદલ શરમ કેમ નથી અનુભવતા તે કોંગ્રેસ સ્પષ્ટ કરે.